Καρίτσα Καρδίτσας

Για οικισμούς της Ελλάδας με το ίδιο όνομα δείτε: Καρίτσα

Η Καρίτσα είναι ορεινό χωριό του νομού Καρδίτσας. Είναι χτισμένη σε υψόμετρο 1.180 μέτρα στις πλαγιές των Αγράφων και αποτελεί έναν από τους πιο ορεινούς οικισμούς της Θεσσαλίας. Η Καρίτσα ανήκει στο Δήμο Λίμνης Πλαστήρα και ο πληθυσμός της σύμφωνα με την απογραφή του 2011 είναι 56 κάτοικοι. Αναφέρεται επίσημα το 1836 να προσαρτάται στον τότε δήμο Ελλοπίας που ανήκε στο νομό Ακαρνανίας και Αιτωλίας. Από την Καρίτσα κατάγεται ο βουλευτής του ΠΑΣΟΚ Βασίλης Τσιλίκας αλλά και σπουδαίοι αθλητές όπως ο Κώστας Μίσσας και ο Ηλίας Μίσσας.

Τοπική Κοινότητα Καρίτσης Δολόπων 
Υπάγεται διοικητικά στο Δήμο Λίμνης Πλαστήρα, με 134 κατοίκους συνολικά. Σε αυτήν περιλαμβάνεται, εκτός της Καρίτσας που αποτελεί έδρα της, και οι οικισμοί και χωριά Αγία Μαρίνα (44 κάτοικοι), Αγία Παρασκευή (6 κάτοικοι), Λογγά (4 κάτοικοι), Μέγα Ρεύμα (5 κάτοικοι), Πετρωτό (1 κάτοικος) και Ραφήνα (18 κάτοικοι).

Παραπομπές 

Χωριά του νομού Καρδίτσας
Δήμος Λίμνης Πλαστήρα